ΓΡΑΠΤΗ ΕΡΩΤΗΣΗ E-2125/01

υποβολή: Konstantinos Hatzidakis (PPE-DE) προς την Επιτροπή

(13 Ιουλίου 2001)

Θέμα: Συγκεντρώσεις ραδονίου στην Ελλάδα

Σύμφωνα με δημοσιεύματα του Τύπου, η Ελληνική Κυβέρνηση δεν έχει προχωρήσει σε εθνική επισκόπηση ραδονίου παρά το ότι πρόσφατο ερευνητικό πρόγραμμα του Πανεπιστημίου Αθηνών απέδειξε ότι ακόμη και σε μία πόλη με χαμηλές συγκεντρώσεις ραδονίου, όπως η Καλαμάτα, οι συγκεντρώσεις του ραδονίου στο 5 % των χώρων που ελέχθησαν από ομάδα ερευνητών και δημοσιεύθηκαν στο Radiation Protection Dosimetry (Vol. 93, No. 1, 2001) ήταν πάνω από την τιμή που θεωρείται τιμή λήψης κάποιων μέτρων.

1. Έχει αναλάβει η Ελληνική Κυβέρνησηποχρεώσεις απέναντι στην Ε.Ε. σχετικά με το ραδόνιο και, εάν ναι, τηρούνται·

2. Έχει η Επιτροπή στην διάθεση της στοιχεία σχετικά με τις τιμές του ραδονίου στην Ελλάδα και, αν ναι, ποία·

3. Τι επιπτώσεις μπορεί να έχει για την δημόσιαγεία το ραδόνιο·

Απάντηση της κυρίας Wallstrm εξ ονόματος της Επιτροπής

(10 Οκτωβρίου 2001)

Το 1990, με το δεδομένο του πιθανού κινδύνου για καρκίνο του πνεύμονα εξαιτίας έκθεσης σεψηλές συγκεντρώσεις ραδονίου μέσα σε κλειστούς χώρους σε ορισμένες περιοχές της Ευρώπης, η Επιτροπή απηύθυνε στα κράτη μέλη σχετική σύσταση(1), όπου μεταξύ άλλων τους συνιστούσε να προσδιορίσουν κριτήρια για τον εντοπισμό περιοχών όπου είναι δυνατόν να παρατηρηθούνψηλές συγκεντρώσεις ραδονίου μέσα σε κλειστούς χώρους.

Κατόπιν της σύστασης, τα περισσότερα κράτη μέλη προχώρησαν σε πανεθνική έρευνα για να προσδιορίσουν την έκταση του προβλήματος και να εντοπίσουν τις περιοχές αυξημένου κινδύνου. Μετά την έρευνα, οι ενδιαφερόμενες ομάδες του πληθυσμού ενημερώθηκαν για τα αποτελέσματα. Τα κράτη μέλη δεν είχανποχρέωση να διαβιβάσουν τα σχετικά δεδομένα στην Επιτροπή.

Επιπλέον, αναφορικά με την ύπαρξη ραδονίου στους χώρους εργασίας, τα κράτη μέλη είναιποχρεωμένα, με βάση την οδηγία 96/29/Ευρατόμ του Συμβουλίου της 13ης Μαΐου 1996 για τον καθορισμό βασικών κανόνων ασφάλειας για την προστασία τηςγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες,(2) να εντοπίσουν με τη βοήθεια μελετών καταστάσεως ή κατά την κρίση τους με άλλο τρόπο ποιες είναι οι εργασιακές δραστηριότητες που θεωρούνται επικίνδυνες με κριτήριο την έκθεση των εργαζομένων, ενδεχομένως και του ευρύτερου πληθυσμού, όπως είναι π.χ. η εργασία σε ιαματικές πηγές, σπήλαια, ορυχεία και άλλους χώρουςπόγειους ή πάνω στη γη σε καθορισμένες περιοχές (κεφάλαιο VII, άρθρο 40).

Η Επιτροπή έχει πληροφορίες για διάφορες μελέτες σχετικά με το ραδόνιο στην Ελλάδα, δεν της έχουν κοινοποιηθεί όμως αποτελέσματα κάποιας πανελλαδικής έρευνας. Αυτό βεβαίως δεν συνιστά αθέτηση δέσμευσης ή παραβίαση νομικήςποχρέωσης. Σύμφωνα με το άρθρο 36 της συνθήκης Ευρατόμ, τα κράτη μέλη τηρούν ενήμερη την Επιτροπή για τα επίπεδα ραδιενέργειας στον αέρα, το νερό και τη το έδαφος, ηποχρέωση όμως αυτή ποτέ δεν ερμηνεύτηκε ως ισχύουσα και για τις συγκεντρώσεις

ραδονίου σε εσωτερικούς χώρους· πράγματι, το ραδόνιο δεν περιλαμβάνεται στα ραδιονουκλίδια που απαριθμούνται στη σύσταση της Επιτροπής της 8ης Ιουνίου 2000 περί εφαρμογής του άρθρου 36 της συνθήκης Ευρατόμ σχετικά με την παρακολούθηση των επιπέδων ραδιενέργειας στο περιβάλλον με στόχο την αξιολόγηση της έκθεσης του γενικού πληθυσμού(3), ενώ τα προϊόντα ραδιενεργού διάσπασης του ραδονίου αποκλείονται από την κατηγορία ακαθάριστη ραδιενέργεια βήτα.

Η Επιτροπή συνιστά ακόμη στα κράτη μέλη να ορίσουν την τιμή 400 μπεκερέλ ανά κυβικό μέτρο (400 Bq/m3) ως επίπεδο αναφοράς πέραν του οποίου απαιτείται η λήψη μέτρων στα σπίτια, και να ενημερώνουν τον ενδιαφερόμενο πληθυσμό για τους τρόπους μείωσης των συγκεντρώσεων ραδονίου πουπερβαίνουν την ανωτέρω αναφοράς.

(1) 90/143/Ευρατόμ: Σύσταση της Επιτροπής της 21ης Φεβρουαρίου 1990 σχετικά με την προστασία του πληθυσμού από την έκθεση σε ραδόνιο μέσα σε κλειστούς χώρους.

(2) ΕΕ L 159 της 29.6.1996.

(3) ΕΕ L 191 της 27.7.2000.